**MUNICIPIUL BACĂU**

**COMPARTIMENT PROTECŢIE CIVILĂ**

**INSTRUCŢIUNI**

**privind organizarea şi desfăşurarea concursului şcolar   
cu tematică de protecţie civilă „Cu viaţa mea apăr viaţa” cu elevii claselor**

**V-VIII** **şi** **IX-XI**

*(Extras din REGULAMENTUL de organizare si desfasurare a concursului cu tematica de protectie civila "Cu viata mea apar viata" conform Ordinului nr. 3825 din 03.06.2013 – Publicat în Monitorul Oficial, Partea I nr. 376 din 26.06.2013)****-2018-***

**- FAZA PE UNITATE ŞI LOCALITATE -**

**Probleme generale I**

**A – (1)** Concursul cu tematica de protectie civila "Cu viata mea apar viata" reprezinta activitatea extrascolara de pregatire a elevilor din învatamântul gimnazial si liceal în domeniul protectiei civile si este organizat la nivel national de Ministerul Educatiei Nationale, cu sprijinul Ministerului Afacerilor Interne - prin Inspectoratul General pentru Situatii de Urgenta si al Societatii Nationale de Cruce Rosie din România.

**(2)** La nivel teritorial, concursul cu tematica de protectie civila este organizat de structurile aflate în subordinea sau în coordonarea institutiilor si organizatiilor mentionate.

**B – Concursul cu tematica de protectie civila are caracter educativ, tehnico-aplicativ si sportiv si se organizeaza anual pâna la faza judeteana, si din 2 în 2 ani, începând cu anul 2011, pâna la etapa nationala, distinct pe urmatoarele niveluri:**

**a)** ciclul gimnazial - clasele V-VIII;

**b)** ciclul liceal - clasele IX-XI.

**Scopul** concursuluiîl reprezintă aprofundarea cunoştinţelor privind protecţia civilă, ca misiune umanitară.

**C –** Concursulcu tematica de protectie civila se organizeaza având ca **obiective**:

**a)** dezvoltarea capacitatii de perceptie a protectiei civile ca ansamblu de activitati cu caracter exclusiv umanitar;

**b)** cunoasterea si aprecierea factorilor de risc potential generatori de situatii de urgenta sau dezastre la care este expusa comunitatea din care fac parte;

**c)** adoptarea comportamentului adecvat si cunoasterea modului de actiune în cazul iminentei producerii sau al aparitiei unei situatii de urgenta ori dezastru;

**d)** dezvoltarea atitudinii de solidaritate si de implicare voluntara în actiunile de prevenire si de interventie în situatii de urgenta sau dezastre.

**D –** Concursul cu tematica de protectie civila se desfasoara dupa urmatorul program:

**a)** sedinta tehnica, organizata înaintea concursului;

**b)** desfasurarea probei teoretice;

**c)** stabilirea, prin tragere la sorti, a ordinii de intrare în concurs a echipajelor si anuntarea acesteia;

**d)** pregatirea pentru concurs (validarea echipajelor, controlul, verificarea mijloacelor tehnice specifice folosite pe timpul concursului, pregatirea arbitrilor etc.);

**e)** antrenament pentru executarea probei practice de concurs, efectuat sub îndrumarea unui membru al juriului;

**f)** desfasurarea probei practice;

**g)** stabilirea clasamentului la proba practică si a clasamentului general;

**h)** anuntarea rezultatelor;

**Organizarea concursului II**

**• Etapele concursului**

**A –**  Concursul se organizeaza esalonat si cuprinde urmatoarele etape:

- etapa pe unitate de învatamânt, club sau palat al copiilor si elevilor;

- etapa pe localitate/sector al municipiului Bucuresti;

- etapa judeteana/pe municipiul Bucuresti;

- etapa interjudeteana;

- etapa nationala.

**B - (1) Etapa pe unitate de învatamânt/club sau palat al copiilor si elevilor** se desfasoara pâna la sfârsitul **lunii martie** si este organizata de directorul unitatii/institutiei de învatamânt, cu sprijinul inspectorului de protectie civila/personalului de specialitate în domeniul protectiei civile de la nivelul localitatii.

**(2)** Etapa pe unitate de învatamânt/club sau palat al copiilor si elevilor consta în selectia elevilor care compun echipajul reprezentativ/echipajele reprezentative, dupa caz, în urma sustinerii unei probe teoretice.

**C - (1) Etapa pe localitate**/sector al municipiului Bucuresti se desfasoara în **luna aprilie**, este organizata de inspectoratul scolar judetean/al sectorului, cu sprijinul inspectorului de protectie civila/personalului de specialitate în domeniul protectiei civile de la nivelul localitatii/sectorului si este coordonata de inspectoratul pentru situatii de urgenta judetean/al municipiului Bucuresti.

**(2)** La etapa pe localitate/sector participa echipajele reprezentative ale unitatilor/institutiilor de învatamânt, însotite de câte un cadru didactic.

**(3) Etapa pe localitate**/sector al municipiului Bucuresti consta în sustinerea unei **probe teoretice si a probei practice "Transportul asistat al unui accidentat asezat pe targa pe distanta de 50 m"**, echipele clasate pe locul I (fete si baieti) fiind desemnate echipaje reprezentative ale localitatii/sectorului.

**D - (1) Etapa judeteana**/pe municipiul Bucuresti se desfasoara în **luna mai** si este organizata de inspectoratul scolar judetean/al municipiului Bucuresti, cu sprijinul inspectoratului pentru situatii de urgenta judetean/al municipiului Bucuresti.

**(2)** La etapa judeteana/pe municipiul Bucuresti participa echipajele reprezentative ale localitatilor/sectoarelor, însotite de câte un cadru didactic si eventual de un inspector de protectie civila.

**(3) Etapa judeteana**/pe municipiul Bucuresti consta în **sustinerea unei probe teoretice si a doua probe practice, echipajele clasate pe locul I fiind desemnate echipaje reprezentative ale judetului/municipiului Bucuresti.**

**E - (1) Etapa interjudeteana** se organizeaza cu echipajele reprezentative ale judetelor/municipiului Bucuresti si se desfasoara în **ultima decada a semestrului II al anului de învatamânt.**

**(2)** Etapa interjudeteana este organizata de inspectoratul scolar judetean/al municipiului Bucuresti, cu sprijinul inspectoratului pentru situatii de urgenta judetean/al municipiului Bucuresti, si este coordonata, în parteneriat, de Ministerul Educatiei Nationale si Inspectoratul General pentru Situatii de Urgenta. Gruparea judetelor pentru aceasta etapa este prevazuta în **anexa nr. 7**, care face parte integranta din prezentul regulament.

**(3)** Etapa interjudeteana se desfasoara în locatiile stabilite de comun acord de Ministerul Educatiei Nationale si Inspectoratul General pentru Situatii de Urgenta. **(4)** Etapa interjudeteana consta în sustinerea unei probe teoretice si a celor doua probe practice, echipajele clasate pe locul I fiind desemnate echipaje reprezentative pentru a participa la etapa nationala.

**F - (1) Etapa nationala** se organizeaza cu echipajele clasate pe locul I la etapa interjudeteana si **se desfasoara în vacanta de vara a elevilor**, de regula în **luna septembrie**, într-o tabara stabilita de comun acord de Ministerul Educatiei Nationale, Ministerul Tineretului si Sportului, cu sprijinul Ministerului Afacerilor Interne, prin Inspectoratul General pentru Situatii de Urgenta, al Ministerului Sanatatii si Societatii Nationale de Cruce Rosie din România, precum si al autoritatilor administratiei publice locale.

**(2)** Etapa este organizata, în parteneriat, de Ministerul Educatiei Nationale si Inspectoratul General pentru Situatii de Urgenta.

**• Conditii de participare si componenta echipelor**

**A - (1) Fiecare echipaj participant la concurs este format din 4 elevi (3 concurenti + o rezerva) si conducatorul echipajului (cadrul didactic coordonator).**

**(2) Echipajele de concurs pot fi de baieti/mixte sau de fete, elevii având vârsta cuprinsa între 10 si 15 ani, pentru clasele V-VIII, respectiv între 15 si 18 ani, pentru clasele IX-XI, împliniti în anul calendaristic al desfasurarii concursului.**

**B - Dupa sosirea echipajelor la locul de concurs, conducatorii acestora se întâlnesc la biroul de conducere a concursului, pentru primirea Fisei de înscriere în concurs. Fisa de înscriere este prevazuta în anexa nr. 1, care face parte integranta din prezentul regulament.**

**C - (1)** Validarea echipajelor se face de catre conducerea concursului, dupa desfasurarea sedintei tehnice, pe baza tabelelor nominale stampilate si semnate de directorii unitatilor de învatamânt (scoala, club sau palat al copiilor si elevilor) si a certificatelor de nastere/cartilor de identitate.

**(2)** Pentru **etapele pe localitate, judeteana, interjudeteana si nationala,** conducatorii echipajelor trebuie sa prezinte conducerii concursului si **avizele medicale pentru efort fizic, respectiv avizele epidemiologice individuale.**

**(3)** Dupa validare, conducatorii echipajelor completeaza fisele de înscriere în vederea participarii la probele concursului.

**• Conducerea concursului**

**→ Structura**

**A -** Conducerea concursului este asigurata de juriu, compus din presedinte, membri si arbitri.

**B -** În functie de etapele concursului, componenta juriului se stabileste astfel:

**a)** la etapa pe unitate de învatamânt/club sau palat al copiilor si elevilor: presedintele juriului - directorul unitatii de învatamânt/clubului sau palatului copiilor si elevilor si 2 membri - cadre didactice;

**b)** la etapa pe localitate (municipii si orase): presedintele juriului - un reprezentant al Inspectoratului Şcolar Judeţean si 2 membri - inspectorul de protectie civila din cadrul Municipiului Bacău si un reprezentant al Inspectoratului pentru Situatii de Urgenta ,, Maior Constantin Ene,, al Judetului Bacău;

**C - (1)** Arbitrii sunt desemnati din rândul ofiterilor si subofiterilor din cadrul Inspectoratului pentru Situatii de Urgenta ,, Maior Constantin Ene,, al Judetului Bacău, al inspectorilor de protectie civila din cadrul Municipiului Bacău, al profesorilor si instructorilor sportivi.

**(2)** Numarul arbitrilor se stabileste în functie de numarul de echipaje înscrise în concurs. Arbitrii sunt desemnati de juriul concursului.

**D -** În îndeplinirea atributiilor, conducerea concursului este sprijinita de comisia administrativa si de personal medical specializat.

**E -** Comisia administrativa se compune din persoana desemnata de directorul unitatii scolare organizatoare si 2-3 membri.

**→ Atributii**

**A - (1) Presedintele juriului** raspunde în mod direct de asigurarea impartialitatii pe timpul desfasurarii concursului, precum si de aplicarea prevederilor regulamentului de concurs.

**(2)** El este obligat:

**a)** sa stabileasca data desfasurarii sedintei tehnice;

**b)** sa verifice împreuna cu reprezentantul Inspectoratului pentru Situatii de Urgenta ,, Maior Constantin Ene,, al Judetului Bacău si cu arbitrul principal amenajarea terenului de concurs si mijloacele tehnice specifice folosite pe timpul **probei practice**, iar, în cazul în care constata nereguli, sa ia masuri pentru remedierea lor;

**c)** sa stabileasca, împreuna cu membrii juriului, ordinea intrarii în concurs a echipajelor, pe care o comunica arbitrului principal;

**d)** sa instruiasca arbitrii si sa supravegheze modul cum acestia îsi îndeplinesc atributiile;

**e)** sa verifice si sa semneze fisele centralizatoare de arbitraj la finalizarea probelor de concurs **(anexa nr. 6, care face parte integranta din prezentul regulament)**;

**f)** sa întocmeasca, împreuna cu membrii juriului, clasamentul general si sa anunte rezultatul final.

**B - (1) Atributiile si competentele arbitrilor sunt urmatoarele:**

**a) arbitrul principal:**

- instruieste arbitrii cronometrori si penalizatori;

- urmareste ca proba practică să se desfasoare conform regulamentului;

- verifica identitatea concurentilor înainte de începerea probei practice;

- nu admite prezenta altor persoane pe terenul de concurs, cu exceptia arbitrilor, concurentilor angrenati în desfasurarea probei si conducatorilor echipajelor;

- da startul pentru începerea probei practice;

- valideaza penalizarile indicate de arbitrii penalizatori si le comunica juriului;

- propune juriului descalificarea sau eliminarea din concurs a concurentilor si echipajelor, în cazurile prevazute de regulament;

**b) arbitrii cronometrori:**

- verifica buna functionare a cronometrelor;

- înregistreaza timpii concurentilor si ai echipajelor, pe care îi comunica arbitrului principal;

- asigura aplicarea regulamentului pe terenul de concurs;

**c) arbitrii penalizatori:**

- controleaza dotarea, echiparea si pozitia de start a concurentilor, precum si dispunerea accesoriilor/materialelor în terenul de concurs;

- verifica starea materialelor, obstacolelor si accesoriilor de pe lista de concurs si comunica arbitrului principal cazurile ce constituie nereguli în desfasurarea probei practice;

- anunta arbitrul principal când se poate da startul;

- urmaresc executarea corecta a miscarilor si a probei, conform regulamentului;

- comunica arbitrului principal neregulile constatate pentru care se aplica penalizari.

**→ Semne distinctive**

**A - (1)** Colectivul care asigura organizarea si conducerea concursului este echipat în uniforma de serviciu, pentru cadrele militare si în tinuta obisnuita pentru restul personalului, purtând pentru identificare pe bratul stâng o banderola rosie cu înscrisul alb, astfel:

**a)** conducatorul concursului (presedintele juriului) - C.C.;

**b)** arbitru principal - A.P.;

**c)** arbitru cronometror - A.C.;

**d)** arbitru penalizator - A. Pn.;

**e)** membru al comisiei administrative - C.A.

**(2)** Personalul medical va purta pe timpul desfasurarii probeir practice ale concursului o banderola alba cu cruce rosie.

**Desfăşurarea concursului III**

**• Obiectivele concursului**

**Obiectivele concursului cu tematica de protectie civila sunt urmatoarele:**

**A.** **Pentru proba teoretică:**

**a)** activitatea de protectie civila în România: definirea locului si rolului protectiei civile;

**b)** consolidarea cunostintelor despre dezastrele naturale si tehnologice produse pe teritoriul României si a masurilor de prevenire, protectie si interventie în situatii de urgenta;

**c)** avertizarea si alarmarea în caz de dezastru; folosirea apelului de urgenta 112;

**d)** cunoasterea mijloacelor de protectie individuala si colectiva;

**e)** cunoasterea organizarii si functionarii serviciilor de urgenta;

**f)** cunoasterea si aplicarea regulilor de comportare în cazul descoperirii munitiei ramase neexplodata;

**g)** însusirea cunostintelor teoretice de baza privind acordarea primului ajutor.

**B. Pentru proba practică:**

**a)** formarea deprinderilor practice pentru acordarea primului ajutor;

**b)** dezvoltarea sentimentului solidaritatii si constientizarea importantei voluntariatului în cadrul actiunilor de interventie;

**c)** cunoasterea masurilor de protectie, comportare si interventie adecvate factorilor de risc generatori de situatii de urgenta;

**d)** dezvoltarea rezistentei fizice si a abilitatilor practice individuale.

• **Proba teoretica**

**A - (1) Proba teoretica** consta în rezolvarea unui chestionar cu **15 întrebari** si are ca scop verificarea cunostintelor acumulate prin parcurgerea tematicii specifice, în functie de nivelul la care se concurează.

**(2)** Chestionarul supus rezolvarii este tras la sorti de presedintele juriului cu 10 minute înainte de începerea concursului, în prezenta echipajelor, dintr-un set de **3 chestionare tip grila** introduse în plicuri sigilate. **Timpul de lucru alocat** este de **30 de minute.**

**(3)** Chestionarele sunt întocmite de membrii juriului.

**(4) Fiecare întrebare este cotata cu câte doua puncte si are 3 variante de raspuns, una corecta si *doua eronate.***

**(5) La aceasta proba participa întreg echipajul, inclusiv rezerva.**

**B -** Înscrierea raspunsurilor echipajului se face pe foaia de raspuns primita odata cu chestionarul care contine întrebarile. **Modelul foii de raspuns este prezentat în anexa nr. 2, care face parte integranta din prezentul regulament.**

**C - (1) Foaia de raspuns se completeaza la indicatia presedintelui juriului cu denumirea/numarul scolii, localitatea, respectiv judeţul.**

**(2) Foile de raspuns se sigileaza de catre membrii juriului si se completeaza de catre participanti numai cu pasta sau cerneala de culoare albastra, prin marcarea raspunsului considerat corect prin litera "x".**

**(3) Pe foaia de raspuns nu sunt admise modificari sau stersaturi. La solicitarea concurentilor, în cazul în care se impune înlocuirea foii de raspuns, presedintele juriului poate dispune anularea acesteia si distribuirea unui nou tipizat.**

**D -** Orice neregula sau nelamurire va fi exprimata cu voce tare, înainte de începerea concursului. Membrilor echipajului le este permis sa se consulte între ei, dar cu o intensitate scazuta a vocii.

**E - (1)** Corectarea lucrarilor se face imediat dupa încheierea probei, de catre membrii juriului, în prezenta presedintelui juriului.

**(2)** Dupa terminarea procesului de corectare, presedintele juriului consemneaza pe fiecare foaie de raspuns punctajul obtinut.

**F -** Desigilarea lucrarilor si întocmirea **tabelului centralizator** cu rezultatele obtinute se autentifica sub semnatura de catre presedintele si membrii juriului. Tabelul centralizator **este prevazut** **în anexa nr. 3, care face parte integranta din prezentul regulament.** Tabelul va fi întocmit în doua exemplare, din care unul va fi afisat, împreuna cu rezolvarea corecta a chestionarului, în locul stabilit de presedintele juriului.

**G - Contestatiile rezultatelor obtinute se depun în** **scris de catre conducatorul echipajului,** **în termenul de 60 de minute** **calculat din momentul afisarii acestora.**

**H -** Rezolvarea contestatiilor se face imediat dupa încheierea termenului de depunere, de o comisie formata din 2 membri, stabilita de presedintele juriului.

**• Proba practică**

**A - Participarea echipajelor la proba practică în concurs este conditionata de obtinerea a minimum 16 puncte la proba teoretica.**

**B -** Proba practică este cronometrată, timpul obtinut constituind criteriul de departajare la clasarea finala a echipajelor.

**C – Proba practică nr.1 constă în : Transportul asistat al unui accidentat asezat pe targa pe distanta de 50 m (Proba nr.1 numai la concursul faza pe localitate).**

**D - (1)** Concurentii care formeaza echipajul sunt numerotati de la 1 la 3. Concurentii sunt adunati la linia de start cu fata catre linia de sosire. Targa se afla amplasata la linia de start. Victima se afla la 25 m de linia de start, culcata cu fata în sus. La semnalul "Atentie - START" concurentii cu numerele 1 si 2 ridica targa si încep alergarea împreuna cu concurentul nr. 3 pâna la victima. Ajunsi la aceasta, asaza targa lânga accidentat, îl ridica de pe sol si îl asaza pe targa respectând urmatoarea succesiune de operatiuni:

**a)** salvatorul dinspre capul accidentatului (concurentul nr. 1) priveste catre picioarele acestuia, iar ceilalti doi salvatori (concurentii nr. 2 si 3) se asaza invers, cu fata catre capul accidentatului. Salvatorul din mijloc (concurentul nr. 3) apuca bluza si cordonul pantalonilor accidentatului, salvatorul din spate (concurentul nr. 2) apuca cu putere pantalonii victimei la nivelul genunchilor si gambei, iar salvatorul de la capul accidentatului (concurentul nr. 1) îi sustine capul si umerii, respectând descrierile grafice aflate în **anexa nr. 4,** care face parte integranta din prezentul regulament;

**b)** la comanda "atentie - ridicati - asezati" data de seful echipajului (concurentul nr. 3) se actioneaza simultan prin ridicarea accidentatului, tragerea acestuia deasupra targii si asezarea simultana pe targa;

**c)** dupa asezarea pe targa, salvatorii asigura accidentatul cu chingile (curelele) de siguranta ale acesteia. Targa se ridica de concurentii 1 si 2, asezati între mânerele targii (cu un genunchi pozitionat pe sol), la comanda "atentie-ridicati" data de concurentul nr. 3 (seful echipajului de salvare). Deplasarea se face la pas, în contratimp (asincron), salvatorul din fata (concurentul nr. 1) plecând cu piciorul stâng, iar cel din spate (concurentul nr. 2) cu dreptul, cu mentinerea capului accidentatului în sensul de mers. Concurentul nr. 3 se deplaseaza pe tot parcursul, tinând sub observatie permanenta victima, pozitionându-se la mijlocul targii (în partea dreapta a acesteia), neparticipând la sustinerea ei;

**d)** la 40 de m fata de linia de start este pozitionat un obstacol având înaltimea de 1 m (parapet, bârna). Concurentii nr. 1 si 3 pozitioneaza targa cu capatul din fata pe parapet, escaladeaza obstacolul si trag targa pâna la sprijinirea acesteia la celalalt capat. Concurentul nr. 2 escaladeaza, la rândul lui, obstacolul, preia targa cu ajutorul concurentului nr. 3 si se continua deplasarea cu respectarea regulilor mentionate la lit. c), pâna la trecerea liniei de sosire aflate la 50 m fata de linia de start. Dupa trecerea liniei de sosire concurentii asaza pe sol targa.

**(2)** Pe timpul manipularii si transportului victimei se respecta urmatoarele reguli:

**a)** pozitia corpului accidentatului trebuie sa ramâna dreapta în timpul ridicarii;

**b)** miscarea accidentatului trebuie sa se faca astfel încât segmentul format de capul, gâtul, trunchiul si bazinul acestuia sa ramâna nemiscat, ca un ax rigid;

**c)** miscarile sa fie line si bine coordonate;

**d)** accidentatul sa fie permanent supravegheat;

**e)** targa sa ramâna constant orizontala.

**(3) Proba este notata cu maximum 35 de puncte si se considera încheiata la trecerea liniei de sosire de întregul echipaj.**

**(4) Timpul de baza este de 60 de secunde pentru echipajele de liceu, respectiv 75 de secunde pentru echipajele de gimnaziu.**

**(5)** Se aplica penalizari în urmatoarele situatii:

**a)** pozitionarea incorecta a salvatorilor fata de victima [contrar prevederilor alin. (1) lit. a)]: 1 punct pentru fiecare greseala;

**b)** manipularea incorecta a victimei:

- manevre gresite de apucare a victimei: 1 punct pentru fiecare greseala;

- ridicarea si asezarea victimei pe targa fara comanda: 2 puncte;

- neasigurarea sau asigurarea incompleta a victimei pe targa: 2 puncte;

- victima asezata pe timpul transportului în pozitie incorecta (cu capul în sens invers sensului de mers): 1 punct;

**c)** abaterea targii de la pozitia orizontala pe timpul transportului: 1 punct;

**d)** alergarea pe timpul transportului victimei: 2 puncte;

**e)** fiecare depasire a timpului de baza între 1 si 5 secunde va fi penalizata cu câte 1 punct, 6 - 10 secunde cu 2 puncte, 11-15 secunde cu 3 puncte etc.;

**f)** pozitionarea incorecta a concurentului nr. 3 fata de victima pe timpul transportului: 1 punct.

**(6)** Echipajul participant este descalificat în urmatoarele situatii:

**a)** scaparea victimei pe timpul ridicarii si asezarii pe targa;

**b)** caderea victimei de pe targa pe timpul transportului sau trecerii peste obstacol;

**c)** neterminarea probei de catre toti concurentii echipajului;

**d)** simularea incapacitatii fizice de catre concurenti.

**E - Victimele** (accidentatii) se aleg de presedintele juriului, pot fi reprezentate(ti) de rezervele echipajelor participante sau un manechin. În primul caz, victimele trebuie sa îndeplineasca urmatoarele conditii:

**a) greutatea acestora sa nu depaseasca 40 kg pentru echipajele formate din elevi ai ciclului gimnazial (clasele V-VIII), respectiv 60 kg pentru echipajele formate din elevi ai ciclului liceal (clasele IX-XI);**

**b)** sa nu participe la desfasurarea probei în cadrul echipajului din care face parte.

**F -** Targile utilizate pe timpul desfasurarii probei trebuie sa fie omologate de Ministerul Sanatatii.

**G - Schita probei este prezentata în anexa nr. 4.**

**H -** În cazul în care, pe timpul desfasurarii probei practice, echipajele sunt puse în imposibilitatea finalizarii acestora din cauza incapacitatii fizice a unuia dintre concurenti (raniri, lesin etc.), incapacitate constatata de medicul concursului, echipajul repeta proba cu înlocuirea de catre rezerva a concurentului aflat în incapacitate.

**Aprecierea generală a rezultatelor IV**

**• Clasarea si departajarea echipajelor**

**A - (1)** Clasarea echipajelor se face la finalizarea probelor, teoretice şi practice în ordinea descrescatoare a punctajului obtinut.

**(2)** Punctajul fiecarui echipaj reprezinta suma tuturor punctelor obtinute la proba teoretica si practică.

**(3)** În situatie de egalitate, criteriul de departajare este timpul mai bun obtinut la proba practică.

**B - (1)** În situatia în care timpii sunt egali la proba practică, departajarea echipajelor se face în urma sustinerii unei probe de baraj, constând în 5 întrebari de dificultate crescuta, în timp de 10 minute. Pentru fiecare întrebare se acorda 1 punct.

**(2)** Daca si în acest caz egalitatea persista, departajarea se executa prin eliminare directa, prin sistemul "întrebare - raspuns", contra cronometru.

**Asigurarea materială si medicală V**

**A -** Pentru desfasurarea în conditii optime a etapei concursului la nivel de localitate , organizatorii vom solicita sprijinul autoritatilor administratiei publice locale, precum si al altor entitati cu atributii în realizarea masurilor de protectie civila pe plan local (directiile de sanatate publica, filialele Societatii Nationale de Cruce Rosie ori alte organizatii, asociatii si fundatii de interes public local);

**B -** Pe timpul desfasurarii concursului, comisia administrativa este responsabila cu asigurarea masurilor necesare pentru organizarea în bune conditii a concursului (asigurarea materiala şi marcarea pistei), cu sprijinul personalului din cadrul Inspectoratului pentru Situatii de Urgenta ,, Maior Constantin Ene,, al Judetului Bacău;

**C -** Pe timpul desfasurarii probei practice de concurs, asigurarea medicala se realizeaza de un echipaj specializat, compus dintr-un medic, 1un asistent medical si o autosanitara.

**Festivitatea de deschidere si de premiere VI**

**A –** La etapa pe localitate a concursului se organizeaza festivitati ce cuprind urmatoarele activitati:

**a)** festivitatea de deschidere:

- trecerea în revista a echipajelor.

**b)** festivitatea de premiere:

- trecerea în revista a echipajelor;

- prezentarea clasamentului general;

- acordarea distinctiilor si a premiilor;

- prezentarea mesajelor de închidere a concursului.

**B -** Pe timpul festivităţii de deschidere si de premiere, echipajele sunt adunate în linie, în tinuta de concurs.

**Dispoziţii finale VII**

**A -** Popularizarea concursului la nivel local si national se face prin grija Ministerului Educatiei Nationale, Inspectoratului General pentru Situatii de Urgenta si a structurilor teritoriale subordonate acestora.

**B -** Prezentul regulament se modifica prin acord încheiat între Ministerul Educatiei Nationale si Inspectoratul General pentru Situatii de Urgenta.

**NOTĂ :**

**Ordinul nr. 3825 din 03/06/2013**

***Este Publicat in Monitorul Oficial, Partea I nr. 376 din 26/06/2013* privind aprobarea regulamentelor concursurilor naţionale "Prietenii pompierilor"și "Cu viata mea apar viata" şi este postat şi pe site-ul Inspectoratului pentru Situaţii de Urgenţă ,,Maior Constantin Ene”al Judeţului Bacău la www.isubacau.ro, *secţiunea Concursuri elevi*, unde se află şi bibliografia pentru concurs.**

**Anexele pentru concurs sunt în conţinutul regulamentului.**

[**Bibliografie concursuri şcolare tehnico-aplicative**](http://www.isubacau.ro/index.php/pregatirea-populatiei/concursuri-elevi/700-bibliografie-concursuri-scolare-tehnico-aplicative)

* [Ordinul M.E.N. nr. 3.825/2013 privind aprobarea regulamentelor concursurilor nationale "Prietenii pompierilor" si "Cu viata mea apar viata".](http://www.isubacau.ro/materiale/preg-pop/ordin_3825.pdf)
* [Protocolul privind pregatirea în domeniul situatiilor de urgenta a copiilor, elevilor si studentilor din invatamantul national preuniversitar si superior încheiat între Ministerul Afacerilor Interne şi Ministerul Educaţiei Naţionale cu nr.62170/16.07.2013 şi nr.9647/08.07.2013.](http://www.isubacau.ro/materiale/preg-pop/protocol_mai_mec.pdf)
* Protocolul privind pregatirea în domeniul situatiilor de urgenta a preşcolarilor şi elevilor din invatamantul national preuniversitar încheiat între I.S.U.J Bacău şi I.Ş.J Bacău cu nr.3061553/22.10.2013 şi nr.9151/28.10.2013.
* [Tematica privind pregatirea in domeniul situatiilor de urgenta a elevilor din invatamantul gimnazial.](http://www.isubacau.ro/materiale/preg-pop/tematica_concursuri_scolare.doc)
* [Serviciul 112 in Romania.](http://www.isubacau.ro/materiale/preg-pop/112.doc)
* [Principalele tipuri de dezastre si caracteristicile acestora.](http://www.isubacau.ro/materiale/preg-pop/dezastrele.doc)
* [Dezastre in Romania.](http://www.isubacau.ro/materiale/preg-pop/dezastre-in-Romania.doc)
* [Sa invatam sa prevenim dezastrele.](http://www.isubacau.ro/materiale/preg-pop/Sa_invatam_sa_prevenim_dezastrele.pdf)
* [Ghid cu norme de comportare in caz de dezastre.](http://www.isubacau.ro/materiale/prevenire/comportare_dezastre.pdf)
* [Reguli de comportare in caz de dezastre.](http://www.isubacau.ro/materiale/preg-pop/reguli_comportare_dezastre.doc)
* [Reguli de comportare in situatii de protectie civila.](http://www.isubacau.ro/materiale/preg-pop/reguli_comportare_protectie_civila.doc)
* [Indrumar privind educatia si protectia elevilor in caz de cutremur.](http://www.isubacau.ro/materiale/preg-pop/indrumar_seisme.pdf)
* [Sa invatam sa prevenim incendiile.](http://www.isubacau.ro/materiale/preg-pop/prevenire_incendii.doc)
* [Ghid practic de prevenire a incendiilor pentru localitati si anexele gospodaresti din mediul rural.](http://www.isubacau.ro/materiale/preg-pop/Ghid_prevenire_incendii_mediu_rural.pdf)
* [Ghid practic de prevenire a incendiilor in apartamente.](http://www.isubacau.ro/materiale/preg-pop/Ghid_prevenire_incendii_apartamente.pdf)
* [Prevenirea incendiilor in gospodariile populatiei.](http://www.isubacau.ro/materiale/preg-pop/prevenire_incendii_in_gospodarii.pdf)
* [Masuri de prevenire a incendiilor postseism.](http://www.isubacau.ro/materiale/preg-pop/psi_incendii_postseism.pdf)
* [Toti impotriva inundatiilor.](http://www.isubacau.ro/materiale/preg-pop/toti_impotriva_inundatiilor.pdf)
* [Masuri de siguranta pentru prevenirea accidentelor in conditiile in care se presupune existenta munitiilor neexplodate.](http://www.isubacau.ro/materiale/preg-pop/masuri_asanare.pdf)
* [Hotararea nr. 642 din 29 iunie 2005 pentru aprobarea Criteriilor de clasificare a unitatilor administratv-teritoriale, institutiilor publice si operatorilor economici din punct de vedere al protectiei civile, in functie de tipurile de risc specifice.](http://www.isubacau.ro/materiale/legislatie/hot-642-2005.htm)
* Ordin Nr. 360 din 14 septembrie 2004 pentru aprobarea Criteriilor de performanţă privind structura organizatorică şi dotarea serviciilor profesioniste pentru situaţii de urgenţă
* **Îndrumarul de protecţie civilă pentru elevii din clasele V-XI-Rodica Runcan.**

**Întocmit**

**Consilier Superior, Creţu Sandu**

